**Tájékoztatás!**

Tájékoztatjuk Önöket, hogy 2020. szeptember 1. napjától

- a felsőoktatásban részt vevő hallgatók, valamint a - köznevelési tanulói jogviszonnyal nem rendelkező - felsőoktatásba jelentkezők diszlexia, diszgráfia és diszkalkulia fogyatékosságának megállapítására irányuló vizsgálatokat, valamint

- a felsőoktatási intézményben való továbbtanulás céljából kért vizsgálatokat - *ha a hallgató (jelentkező) fogyatékossága, sajátos nevelési igénye a középfokú tanulmányok ideje alatt nem állt fenn, illetve fogyatékosságra, sajátos nevelési igényre tekintettel a tanulmányai és az érettségi vizsga során kedvezményben nem részesült*-,

a fővárosi és megyei kormányhivatalok működésének egyszerűsítésével összefüggő egyes kormányrendeletek módosításáról szóló **360/2019. (XII. 30.) Korm. rendelet** **95. § (6) bekezdés e) pontjában**, valamint a pedagógiai szakszolgálati intézmények működéséről szóló **15/2013. (II. 26.) EMMI rendelet** alapján **az ELTE Gyakorló Országos Pedagógiai Szakszolgálat látja el.**

**A 15/2013. (II. 26.) EMMI rendelet 39.§. alapján az** ELTE Gyakorló Országos Pedagógiai Szakszolgálat **a** beérkező kérelmeket, **sajátos nevelési igény, fogyatékosság megállapítására vagy kizárására irányulóan kezeli.**

2020. szeptember 1. napjától, a sajátos nevelési igény, fogyatékosság megállapítása, vagy kizárása kérdésében érintett személyek a 15/2013 EMMI rendelet 39.§-ban foglaltak szerint a továbbiakban az ELTE Gyakorló Országos Pedagógiai Szakszolgálat honlapján tájékozódhatnak a kérelem- és a szükséges dokumentumok benyújtásával kapcsolatban.

<http://gyopsz.elte.hu/>